Stamford Bridge

Stadionul Stamford Bridge (pronunție în engleză [stæmfə(r)d_brɪdʒ]), este un stadion de fotbal din Londra, situat între cartierele Fulham și Chelsea. Stamford Bridge este unul dintre cele mai vechi stadioane ale Angliei și este gazda echipei de fotbal Chelsea Football Club. Capacitatea actuală a arenei este de 41.837 locuri. Istorie Stadionul Stamford Bridge a fost construit în anul 1876, iar inaugurarea oficială s-a făcut pe 28 aprilie 1877. În perioada (1876 - 1904) arena a fost proprietatea clubul de atletism London Athletic Club, iar în primii ani a găzduit competiții de atletism, meciuri de rugby și alte evenimente sportive. În 1904, proprietatea terenului se schimbă când frații Henry Augustus Mears și Joseph Theophilus Mears, au obținut actele de proprietate, după ce anterior au achiziționat terenul de atletism al clubului London Athletic Club, cu intenția de a găzdui acolo meciuri de fotbal. După achiziționarea terenului de către frații Mears, stadionul a fost oferit clubului Fulham, însă echipa a refuzat oferta. Astfel pe data de 10 martie 1905, frății Henry Augustus Mears și Joseph Theophilus Mears au înființat propriul club de fotbal intitulat Chelsea Football Club. În anul 1905 stadionul Stamford Bridge avea o singură tribună acoperită pe partea de vest a terenului, cu o capacitate de 5.000 de spectatori, proiectată și construită de arhitectul scoțian Archibald Leitch. Celelalte trei laturi a arenei erau deschise, într-un vast bazin, iar mii de tone de material excavat din construcția noi lini de metrou din apropriere, ofereau terasamente înalte pentru spectatorii. Pe 4 septembrie 1905 echipa Chelsea Football Club dispută primul său meci amical de fotbal pe stadionul Stamford Bridge în fața unei asistențe de 10.000 de spectatori împotriva echipei FC Liverpool, pe care o învinge cu scorul de 4 - 0. În 4 octombrie 1905, stadionul Stamford Bridge a găzduit un meci de rugby dintre Noua Zeelandă și echipa engleză „Middlesex”, încheiată cu scorul de 34 - 0. În 8 februarie 1908, pe stadionul Stamford Bridge s-a desfășurat un meci internațional de rugby, în fața a 15.000 de spectatori dintre „Marea Britanie” și echipa „All Gold” din Noua Zeelandă încheiată cu scorul de 6 - 18. În 26 februarie 1914, pe stadionul Stamford Bridge, în fata unei asistențe estimată între 20.000 și 35.000 de spectatori, s-a desfășurat un meci de baseball între echipele americane New York Giants și Chicago White Sox, încheiată cu scorul 20 - 24. În 12 octombrie 1935 pe stadionul Stamford Bridge la disputa din Prima Divizie dintre echipele Chelsea Football Club și Arsenal Londra încheiată la egalitate scor 1 - 1, s-a înregistrat oficial cea mai mare prezență de 82.905 spectatori. În 13 noiembrie 1945, pe stadionul Stamford Bridge s-a disputat un meci de fotbal în fața unei asistențe de 75.000 de spectatori între echipele Chelsea Football Club și FC Dinamo Moscova încheiat la egalitate scor 3 - 3. La închiderea porților în arenă se aflau deja 75.000 de persoane și se estimează că alți 20.000 de suporteri mulți cu bilete au forțat intrarea, deoarece pista de atletism a stadionului a fost ocupată. Se estimează că la acest meci au asistat 100.000 de spectatori. În anul 1957 stadionul Stamford Bridge a fost dotat cu un sistem de iluminat pentru meciurile de noapte. Echipa Națională de Fotbal a Angliei Stadionul Stamford Bridge a găzduit patru meciuri ale echipei naționale de fotbal a Angliei. Echipa națională de fotbal amator a Angliei Stadionul Stamford Bridge a găzduit un meci al echipei naționale de fotbal amator a Angliei. Meciuri internaționale Stadionul Stamford Bridge a găzduit un meci amical internațional. Cupa Orașelor Târguri Stadionul Stamford Bridge a găzduit prima manșă a finalei din Cupa Orașelor Târguri în sezonalul 1958. Liga Campionilor Feminin Stadionul Stamford Bridge a găzduit finala Ligii Campionilor Feminin în anul 2013. Cupa Ligii Angliei Stadionul Stamford Bridge a fost gazda primei manșe a finalei din Cupa Ligii Angliei. Cupa Angliei Stadionul Stamford Bridge a găzduit trei finale a Cupei Angliei. Supercupa Angliei Stadionul Stamford Bridge a găzduit unsprezece finale din Supercupa Angliei. Galerie Referințe și note Legături externe Chelsea FC Website Chelsea FC Forums Arhivat în 22 iunie 2019, la Wayback Machine. Stamford Bridge webcam on camvista.com Arhivat în 2 iulie 2014, la Wayback Machine. Take a tour of Stamford Bridge Arhivat în 13 aprilie 2010, la Wayback Machine. Chelsea Stadium Tours GuideArhivat în 19 iulie 2019, la Wayback Machine. Stadium Guide Article Atmosphere at Stamford Bridge Behind the scenes of Stamford Bridge Arhivat în 6 martie 2010, la Wayback Machine. 3D model of Stamford Bridge Arhivat în 27 mai 2013, la Wayback Machine.